सात्विक साईराज रंकिरेड्डी आनी चिराग शेट्टी हे भारताचे जोडयेन फ्रॅंच ओपन बॅडमिंटन सर्तीचे दादल्यांच्या दोट्टी गटाचे फायनलींत सुवात मेळयली. भारताचे जोडयेन चोई सोल ग्यू आनी किम वॉन हो हे दक्षीण कोरियेचे जोडयेक 44 मिनटां मेरेन चलिल्ले मॅचींत 21-18 आनी 21-14 अशा सरळ गेमींनी हारयली.
 साईराज आनी चिराग हांणी मॅचीचेर सुरवाती सावन आपली घट्ट पकड निर्माण केल्ली. राष्ट्रकूल खेळां सर्तींत भांगरा पदक जिखपी हे जोडयेन अंदूंचे दोन बडब्ल्यूएफ वर्ल्ड टुराचे फायनलींत सुवात मेळयल्या. तांणी जानेवारींत इंडिया ओपन सुपर 500 सर्त जिखिल्ली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 